Die Tradouwrivier (Tradourivier) is 'n rivier in die Klein-Karoo. Hierdie rivier ontspring tussen Montagu en Barrydale, langs die R62-pad, by die koördinate 33° 55′ suid en 20° 29′ oos en in 'n kloof ewewydig aan die Op de Tradouwpas. Daarna vloei dit ooswaarts en sluit die Sandrivier uit die suidweste aan. Net buite Barrydale loop die Huisrivier uit die ooste in die Tradouwrivier. Op die punt draai die rivier suidwaarts en vloei dit deur die Tradouwkloof in die Langeberg. Die Tradouwpas volg die rivier totdat die rivier net oos van Suurbraak met die Grootvadersboschrivier (uit die Boosmansbos-wildernisgebied en die Grootvadersbosch-natuurreservaat) net oos van saamsmelt. Saam staan die nuwe rivier bekend as die Buffeljagsrivier.